Finnair
Finnair on suomalainen lentoyhtiö, joka harjoittaa reitti- ja lomalentoliikennettä Suomen sisäisillä ja kansainvälisillä markkinoilla. Yhtiö perustettiin 1. marraskuuta 1923 nimellä Aero O/Y, josta johtuu Finnairin lentojen tunnus AY. Finnair on maailman viidenneksi vanhin edelleen toimivista lentoyhtiöistä. Suomen valtio omistaa vuonna 2016 Finnairista 56 prosenttia.
Finnish Aircraft Maintenance
Finnish Aircraft Maintenance Oy (FAM) on suomalainen koti- ja ulkomaisia syöttöliikennekoneita huoltava yritys. FAM on vuonna 2008 perustettu Finnairin ja Finncomm Airlinesin yhteisyritys, jonka palvelukseen siirtyi Finncomm Airlinesin huolto-organisaatio. Yhtiön kotipaikka on Vantaa ja sen toimitusjohtaja on diplomi-insinööri Juha Ojala. FAM työllistää noin 80 henkilöä.